Forbudstiden i USA

Forbudstiden i USA var perioden fra 1920 til 1933 da det var forbudt å omsette, transportere og produsere alkohol i USA. Etter vedvarende press på USAs politikere fra avholdsbevegelsen ble det 18. desember 1917 lagt frem forslag i USAs senat om et 18. tillegg til USAs grunnlov, og 16. januar 1920 ble tillegget gyldig lov etter å ha blitt ratifisert av 36 av delstatene. USA var ikke alene i å vedta forbud mot alkohol; internasjonalt er denne tidsperioden kjent som forbudstiden.

I forbudstiden utviklet det seg en livlig ulovlig omsetning av alkohol og kriminelle grupper som italiensk-amerikansk mafia basert på italienske innvandrere slo seg opp, av de mest kjente forbrytere som tjente enorme summer på alkohol i forbudstiden var Al Capone. Mot slutten av 1920-årene ble alkoholforbudet stadig mer upopulært og det 18. grunnlovstillegget ble omstøtt ved det 21. grunnlovstillegget som ble ratifisert 5. desember 1933.

Forbudstiden skildret i populærkulturen

Bøker (utvalg)
 I F. Scott Fitzgeralds bok The Great Gatsby mistenker Tom Buchanan Jay Gatsby for å tjene penger på ulovlig salg av alkohol.
I boken Autobiography of Malcolm X forteller han om tiden han arbeidet for en hjemmebrenner på  Long Island.
I Sinclair Lewis' bok Babbitt er hovedpersonen en som anser seg som progressiv og støtter forbudslinjen, men følger det ikke selv og drikker moderat.
D. J. MacHales roman The Never War viser til Maximillian Rose, en forbryter som tjente millioner på å selge alkohol i forbudstiden.
Mange av Dashiell Hammetts bøker (som utspiller seg i perioden 1923-1934) henviser til alkoholforbudet. Hammetts detektiver kommer ofte bort i menn som er eller har forbindelse med alkohollangere og det er få, om noen, rollefigurer i Hammets bøker som ikke drikker eller kjøper alkohol, på tross av alkoholforbudet.
Nelson Algrens roman A Walk on the Wild Side foregår i forbudstiden og mye av handlingen skjer på illegale barer, såkalte speakeasies.

Filmer (utvalg)
Filmen De ubestikkelige omhandler forbudstiden og politiarbeidet da.
Ondt blod i Amerika (1984) med blant andre Robert De Niro handler om forbudstiden.
Handlingen i komedien Noen har det hett (1959) med Marilyn Monroe, Tony Curtis og Jack Lemmon foregår i forbudstiden.
Filmen Scarface (1932) var opprinnelig om gangsteren Al Capone og arrestasjonen av ham
Filmen Call Northside 777 (1948) med James Stewart etterforsker mordet på en politiinspektør i forbudstiden.
Filmen Miller's Crossing (1990) er fra forbudstiden og omhandler forbrytere i Chicago som selger ulovlig alkohol til folk.
Filmen Road to Perdition (2002) portretterer en leiemorder, Michael Sullivan, i forbudstiden.
Filmmusikalen Bugsy Malone (1976) handler om en ulovlig bar gjemt bak en bokhandel og drevet av et medlem av mafiaen, Fat Sam.
 TV-serien Boardwalk Empire (fra 2009) handler om politikeren og spritsmugleren Enoch «Nucky» Thompson som kontrollerer Atlantic City iNew Jersey  i forbudstiden

Litteratur 
 Behr, Edward. (1996). Prohibition: Thirteen Years That Changed America. New York: Arcade Publishing. ISBN 1-559-70356-3.
 Burns, Eric. (2003). The Spirits of America: A Social History of Alcohol. Philadelphia: Temple University Press. ISBN 1-592-13214-6.
 Clark, Norman H. (1976). Deliver Us from Evil: An Interpretation of American Prohibition. New York: Norton. ISBN 0-393-05584-1.
 Kahn, Gordon, and Al Hirschfeld. (1932, rev. 2003). The Speakeasies of 1932. New York: Glenn Young Books. ISBN 1-557-83518-7. 
 Kobler, John. (1973). Ardent Spirits: The Rise and Fall of Prohibition. New York: G.P. Putnam's Sons. ISBN 0-399-11209-X.
 Lerner, Michael A. (2007). Dry Manhattan: Prohibition in New York City. Cambridge, MA: Harvard University Press. ISBN 0-674-02432-X.
 Murdoch, Catherine Gilbert. (1998). Domesticating Drink: Women, Men, and Alcohol in America, 1870-1940. Baltimore: Johns Hopkins University Press. ISBN 0-801-85940-9.
 Pegram, Thomas R. (1998). Battling Demon Rum: The Struggle for a Dry America, 1800-1933. Chicago: Ivan R. Dee. ISBN 1-566-63208-0.
 Waters, Harold. (1971). Smugglers of Spirits: Prohibition and the Coast Guard Patrol. New York: Hastings House. ISBN 0-803-86705-0.

Eksterne lenker 
 Historic Images of US Prohibition

 

USAs historie
Alkoholpolitikk
1920 i USA
1933 i USA